**Қызылорда облысы бойынша Мемлекеттік кірістер департаментінің қызметіндегі сыбайлас жемқорлық тәуекелдерін ішкі талдау нәтижелері бойынша талдамалық анықтама**

**31наурыз 2022 жыл Қызылорда қаласы**

**І. КІРІСПЕ БӨЛІМІ**

Қызылорда облысы бойынша Мемлекеттік кірістер департаментінің *(бұдан әрі – Департамент)* 18.01.2022 жылғы №10-Ө санды бұйрығымен бекітілген «Сыбайлас жемқорлық тәуекелдеріне ішкі талдау жүргізу бойынша жұмыс тобымен» кедендік әкімшілендіру бөлімшелерінің қызметінде сыбайлас жемқорлық тәуекелдерін анықтау.

Жұмыс тобының жетекшісі: Департамент басшысының орынбасары – Қ.Бекшин, жұмысшы тобының мүшелері: «Қызылорда - КРО» кеден бекетінің басшысы – М.Қожанбай, Заң басқармасының басшысы – Н.Шакизада, Ірі салық төлеушілер басқармасының басшысы – К.Стамбекова, Адам ресурстары басқармасының басшысы – Р.Ануар.

**ІІ. СИПАТТАУ БӨЛІМІ:**

**1. Бақылау функцияларын іске асыру**

**1.1Сыбайлас жемқорлық тәуекелінің атауы:**кедендік баждарды, салықтарды төлеу бойынша міндет туындамаған жағдайда кедендік баждарды, салықтарды төлеу жөніндегі міндеттің орындалуын қамтамасыз ету ретінде кеден органының ақшаны уақытша орналастыру шотына енгізілген ақшаны заңсыз қайтарудың сыбайлас жемқорлық тәуекелі.

**Сыбайлас жемқорлық тәуекелінің сипаты:**

«Сыбайлас жемқорлыққа қарсы іс-қимыл туралы» Қазақстан Республикасы Заңына, «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес ішкі талдау жүргізілді.

«Қазақстан Республикасындағы кедендік реттеу туралы» Кодексінің*(бұдан әрі - Кодекс)* 114-бабында кедендік баждарды, салықтарды төлеу жөніндегі міндеттің орындалуын қамтамасыз ету ретінде енгізілген ақша сомаларын есепке жатқызу *(қайтару)*мәселелері регламенттелген.

Осылайша, осы Кодекстің 114-бабының 1тармағына сәйкес, ақшаны кедендік баждарды, салықтарды төлеу жөніндегі міндеттің орындалуын қамтамасыз ету ретінде пайдаланған кезде оларды алдағы кедендік баждарды, салықтарды, кедендік алымдарды, арнайы, демпингке қарсы, өтемақы баждарын, сондай-ақ өсімпұлдарды, пайыздарды төлеу есебіне бюджетке аударуды, сондай-ақ ақшаны уақытша орналастыру шотынан көрсетілген ақшаны қайтаруды кеден органы:

      1) орындалуы кедендік баждарды, салықтарды төлеу жөніндегі міндеттің орындалуын қамтамасыз ету ретінде енгізілген ақшамен қамтамасыз етілген кедендік баждарды, салықтарды төлеу жөніндегі міндет толық көлемде орындалған, тоқтатылған не туындамаған;

      2) өсімпұлдар, пайыздар бюджетке төленген;

      3) ақшаның орнына осындай алмастыру кедендік баждарды, салықтарды төлеу жөніндегі міндетті орындау мерзімі басталғанға дейін жүргізілген және (немесе) пайыздарды төлеу мерзімі кедендік әкелу баждарын төлеуді кейінге қалдыру немесе бөліп төлеу үшін осындай пайыздар есепке жазылған жағдайда басталмаған жағдайда, кедендік баждарды, салықтарды төлеу жөніндегі міндеттің орындалуын қамтамасыз ету басқа тәсілмен берілген жағдайларда жүзеге асырады.

Іс жүзінде кедендік ресімдеу кезінде тәуекелдердің құндық бейіндері іске қосылған кезде декларант тауарларды шығару мақсатында Мемлекеттік кірістер органы *(бұдан әрі – МКО)* депозитіне есептелген төлемдердің сомасын енгізеді және кейіннен қолданыстағы қағидаларға сәйкес мерзімде мәлімделген кедендік құнды растау және дәлелдеу жөнінде шаралар қабылдайды.

Егер, МКО тексеру нәтижелері бойынша мәлімделген құнды растау туралы шешім қабылдаған жағдайда қамтамасыз ету ретінде депозитке енгізілген сома қайтарылуға жатады.

Алайда, Кодекстің 114-бабында қайтарудың нақты тетіктері жоқ. Мысалы, қамтамасыз ету сомасын қайтаруға негіз болатын құжат туралы норма жоқ *(декларанттың өтініші, МКО шешімі)*.

Кодексте мұндай норманың болмауы лауазымды тұлғаларға мәлімделген құнды растағаннан кейін тиісті өтініш нақты түскенге дейін депозитке салынған соманы қайтару жөнінде шаралар қабылдауға не тиісті өтініш болмаған кезде қайтаруда әуре-сарсаңға салу үшін негіз береді.

Бұл ретте, декларанттың енгізілген қамтамасыз ету сомаларын қайтару құқығы мәлімделген құнды растау туралы шешім қабылданған күннен бастап туындайтынын ескере отырып, Кодекстің 114-бабына толықтырулар енгізуді, сол арқылы осы талаптарды Кодекспен бекітуді орынды деп санаймыз.

Нақты регламенттің болмауы Мемлекеттік кірістер органдарының лауазымды тұлғалары мен декларанттардың өзара қарым-қатынастарында депозиттен соманы қайтаруда немесе тиісті өтінішсіз қайтаруда негізсіз әуре-сарсаңға салудан тұратын, осылайша оларға заңсыз артықшылық көрсете отырып, ықтимал сыбайлас жемқорлық тәуекелдерін тудырады.

**Сыбайлас жемқорлық тәуекелін жою бойынша ұсынымдар:**

- Мынадай мазмұндағы «Қазақстан Республикасындағы кедендік реттеу туралы» Қазақстан Республикасы Кодексінің 114-бабына толықтырулар енгізуге бастамашылық жасау ұсынылады: «3-1. тармағыУақытша орналастыру шотынан кедендік баждарды, салықтарды төлеу жөніндегі міндеттеменің орындалуын қамтамасыз ету сомасын қайтару төлеушінің өтініші бойынша жүргізіледі».

**1.2 Сыбайлас жемқорлық тәуекелінің атауы:**Кедендік бақылау шеңберінде бұзушылықтар анықталған кезде талаптарды *(хабарламаларды)*қоюдың созылмауы және әуре-сарсаңға салынуы, бұл декларантқа бұзушылықтарды өз бетінше жоюға және оларды әкімшілік жауапкершіліктен алып тастауға мүмкіндік береді.

**Сыбайлас жемқорлық тәуекелінің сипатты:**

Кодекстің 150-бабының 3тармағына сәйкес, жекелеген жағдайларда бұзушылықтарды өз бетінше анықтау және жою, оның ішінде шығарғаннан кейін де, декларант Қазақстан Республикасының Әкімшілік құқық бұзушылық туралы Кодексінде көзделген жауаптылыққа тартылмайды.

Әдетте, мониторинг және талдау жұмысының нәтижесінде төлеуге жататын кедендік төлемдер мен салықтардың мөлшеріне әсер етпейтін декларацияларды толтыру ережелерін бұзу фактілері анықталады.

Осындай мән-жайлар кезінде, лауазымды адамдар тарапынан Еуразиялық экономикалық комиссия Алқасының 2013 жылғы 10 желтоқсандағы №289 шешімімен бекітілген «тауарларға арналған декларацияда мәлімделген мәліметтерге өзгерістер *(толықтырулар)* енгізу тәртібіне» сәйкес декларанттардың бұзушылықтарды кейіннен дербес жоя отырып, анықталған бұзушылықтар туралы хабарлау арқылы декларанттарға заңсыз артықшылық көрсету мүмкіндігі жоққа шығарылмайды.

Сондықтан, мұндай талаптарды қоюды әдейі кешіктіруден және декларантты кедендік декларацияда дұрыс емес мәліметтерді мәлімдегені үшін әкімшілік жауапкершіліктен алып тастау мақсатында анықталған бұзушылықтар туралы ескертуден тұратын сыбайлас жемқорлық тәуекелдері бар.

**Сыбайлас жемқорлық тәуекелін жою бойынша ұсынымдар:**

- «Кодекстің 150-бабының 3тармағына сәйкес бұзушылықтар анықталған кезде декларанттарға талаптар *(хабарламалар)* қою тәртібін»әзірлеу және бекіту ұсынылады.

- Көрсетілген тәртіппен лауазымды тұлғалардың талаптарды *(хабарламаларды)* қою жөніндегі іс-қимыл алгоритмін бекіту, өйткені қандай да бір уақытша регламент жоқ, яғни осындай талаптарды *(хабарламаларды)* қою мерзімдерін, нысанды және т.б. бекітуді.

*Қосымша: тәуекел картасы*

**Жұмысшы тобының жеткшісі: Қ. Бекшин**

**Жұмысшы тобының құрамы: М. Қожанбай**

 **Н. Шакизада**

 **К. Стамбекова**

 **Р. Ануар**